สวัสดีค่ะ ดิฉันเป็นตกขาวหรือติดเชื้อในช่องคลอดค่อนข้างบ่อยค่ะ แทบจะเดือนละครั้ง ลักษณะเป็นตกขาวก้อนๆ หรือขาวขุ่น ไม่มีกลิ่น บางครั้งคัน บางครั้งไม่คัน ดิฉันรักษาด้วยวิธีซื้อยามาสอดแบบเม็ดเดียวค่ะ อยากทราบว่าเป็นบ่อยขนาดนนี้ควรไปตรวจภายในไหมคะ? ถือว่าผิดปกติหรือเปล่าคะโดยส่วนตัวแล้วจัติดเชื้อได้ง่ายค่ะ บางครั้งเข้าห้องน้ำสาธารณะ ก็มีอาการตกขาวแล้ว หรือบางครั้งหลังจากมีเพศสัมพันธ์กับแฟน 1-2 วัน อีกทั้งดิฉันมีการทานยาคุมกำเนิดมาเป็นเวลานาน และเปลี่ยนยี่ห้อยาคุมทุกๆ 2 เดือนค่ะ รบกวนขอคำแนะนำด้วยค่ะ
สวัสดีค่ะ ตกขาวเกิดจากสารหล่อลื่น ที่ผลิตขึ้นมาของช่องคลอดและต่อมบริเวณอวัยวะเพศค่ะซึ่งปกติจะเป็นสีใสคะ แต่สามารถที่จะเปลี่ยนสีเป็นสีขาวขุ่น ถ้ามีการติดเชื้อรา หรือ สีเหลืองหรือเขียวถ้ามีการติดเชื้อในอุ้งเชิงกรานค่ะ แต่ส่วนใหญ่อาจจะต้องมีอาการปวดท้องน้อยร่วมได้ค่ะ หรือไข้คะ และอาจจะต้องมีประวัติการมีเพศสัมพันธ์ที่ไม่ได้ป้องกันค่ะแต่ถ้าไม่มีประวัติปวดท้องน้อยหรือ ประวัติความเสี่ยงในการมีเพศสัมพันธ์ แนะนำให้ลองทำคววามสะอาดก่อนค่ะ เช่น อาจจะใส่แผ่นรองชั้นใน และล้างบริเวณอวัยวะเพศทุกครั้งหลังจากเข้าห้องน้ำค่ะ เพื่อเป็นการรักษาสุขลักษณะค่ะ มักจจะทำให้อาการดีขึ้นได้ค่ะการใช้ยาคุมกำเนิดก็มีผลต่อการเปลี่ยนแปลงของเชื้อที่อาศัยอยู่รอบๆ อวัยวะเพศได้ค่ะ ดังนั้นอาจจะต้องพบแพทย์สูตินรีเวชเพื่อประเมินการใช้ยาคุมกำเนิดที่เหมาะค่ะ การใช้ยาเหน็บบ่อยๆ อาจจะทำให้มีความผิดปกติของเชื้อที่อาศัยในช่องคลอดได้เช่นเดียวกันค่ะ แนะนำพบแพทย์สูตินรีเวช เพื่อตรวจภายในค่ะ เพื่อหาสาเหตุของกตกขาวที่เป็นก้อนขาวขุ่นค่ะ ไม่ควรใช้ยาแหนบบ่อยๆค่ะ